kardosdrur/scandi-wiki huggingface dataset:
Præsten i Vejlby (film fra 1972)

Præsten i Vejlby er en dansk spillefilm fra 1972 instrueret af Claus Ørsted. Filmen har manuskript af Ørsted og Leif Petersen efter Blichers novelle Præsten i Vejlbye. 

Den autentiske historie er blevet filmatiseret flere gange, bl.a. i 1931-versionen, der var Danmarks første talefilm.

Medvirkende 

Karl Stegger
Anne-Lise Gabold
Peter Steen
Jens Okking
Claus Nissen
Lisbet Lundquist
Erik Wedersøe
Ejner Federspiel
Preben Lerdorff Rye
Sisse Reingaard
Tove Maës
Poul Thomsen
Benny Hansen
Hardy Rafn
Christiane Rohde
Avi Sagild

Eksterne henvisninger 
 

Danske film fra 1972
Film instrueret af Claus Ørsted
David Owe

David de Coninck Owe (født 2. december 1977 på Frederiksberg) er en dansk skuespiller, psykolog, lydbogsindlæser og stuntman.

Opvækst og karriere 
David Owe er søn af skuespillerparret Marie-Louise Coninck og Baard Owe.

Han blev færdiguddannet på Statens Teaterskole i 2003 og er siden da blevet mest kendt for sin rolle i tv-serien Ørnen fra 2004-2005 samt for at have vundet finalen i tv-underholdningsprogrammet Vild med dans i 2005 sammen med sin partner Vickie Jo Ringgaard.

Han er uddannet psykolog fra Københavns universitet i 2017 og er medejer af Innercise, som er et stort sundhedscenter i København. I innercise arbejder de med åndedrætsteknikker og koldtvandseksponering.

David deltog i 2020 i Tv-programmet Korpset, hvor han gennemførte alle 8 døgn og blev kåret som vinder sammen med Rikke Hørlykke og Sophie Fjellvang-Sølling.

I 2005 medvirkede han desuden i kortfilmen Jackpot, en action-komedie på 7½ minut, produceret af Eyelight Productions og studerende fra film- & medievidenskab ved Københavns Universitet.

I 2006 lagde han dansk stemme til karakteren "Lynet McQueen" fra filmserien "Biler"

Den 6. november 2006 udgav David Owe sit debutalbum, Tomorrow, der består af coverversioner i jazz-pop-udgaver. Albummet blev dårligt modtaget af anmelderne. Tomorrow tilbragte blot tre uger i top 40 på hitlisten og solgte i samme periode omkring 1000 eksemplarer ifølge Ekstra Bladet.

David Owe medvirkede i årene 2007-2008 i TV3's tv-serie 2900 Happiness.

I 2008 oprettede han Nepo Teatret sammen med Marie Askehave og Helle Hammer. Deres første opsætning hed "Closer – ind på livet"  og havde premiere september 2009.

David Owe har også medvirket i flere tyske film- og tv-produktioner, heriblandt serierne Großstadtrevier (2011) og Alarm Für Cobra (2012). I 2016 medvirkede han i krimifilmen Nord, Nord, Mord.

I 2012 fungerede han som fægteinstruktør i Jels Vikingespil.

Privatliv 
Han har siden 8. juli 2006 været gift med kollegaen Marie Askehave. Sammen har de en datter født i 2010, som hedder Gudrun. De blev forældre igen den 9. august 2011, hvor de fik datteren Ingrid.

Filmografi 
 Sort, hvid & grå (2000)
 Baby (2003)
 Jackpot (2005)
 Biler (2006)
 Tempelriddernes skat II (2007)
 Næste skridt (2007)
 Bolt (2008)
 Biler 2 (2011)
 Familien Jul (2014)
 Biler 3 (2017)
 I Love America (2022, Prime Video) : den danske naturist.

Tv-serier 
 Forsvar (2003-2004)
 Ørnen (2004-2006)
 2900 Happiness (2007-2008)
 Maj & Charlie (2008)

Referencer

Eksterne henvisninger 
 
 

Skuespillere fra Danmark
Skuespillere uddannet på Statens Teaterskole
Lydbogsindlæsere
Vindere af Vild med dans
Personer i Kraks Blå Bog
Studenter fra Sankt Annæ Gymnasium
Rimfrost

Rimfrost (ofte forkortet rim) er deposition af vanddamp til iskrystaller, der afsættes, når luftens temperatur falder under dugpunktet i frostvejr. Typisk falder rim om natten frem til kl. 4 (normalt koldest), når det er skyfrit og vindstille. Når det er vindstille og koldt, afkøles jordoverfladen fordi den mister varme ved udståling, og især i dalsænkninger og dannes "frostlommer". Især om efteråret frigives vanddamp fra jorden og vådområder, som også sublimerer, når der er vindstille og frost.

Når det er skyfrit om natten, bliver det normalt temmelig koldt, da varmestrålingen fra jorden let forsvinder ud i verdensrummet. Når der er skyer, virker de derimod som en dyne for varmestrålingen, så meget af den reflekteres tilbage mod jorden.

Se også 

Dug (vand)
Sne
Rimtåge

Meteorologi
Vandis
Åndedrætssystem

Åndedrætssystemet eller respirationssystemet udgøres af de organer, som bruges til at trække vejret med. De består af næsen, svælget, luftrøret, bronkierne og lungerne.
I næsen opvarmes og fugtes luften før den kommer ned i lungerne.

Luftrøret og bronkierne leder luften ned til lungerne.  Slimhinderne i luftrør og bronkier er beklædt med små fimrehår som kaldes cilier, de fjerner indåndede støvpartikler o.l.
Lungerne er placeret i  brysthulen og er omgivet af to hinder med væske imellem. Den yderst af de to hinder sidder fast på lungernes overflade. De mindste bronkiegrene, bronkiolerne, ender i små blærer, de såkaldte alveoler. Herved opnår lungerne en meget stor indre overflade.

I lungerne optages den ilt som mitokondrierne skal bruge til at lave respiration med og afgivelsen af det kuldioxid som bliver dannet ved respirationen.
Transporten af disse stoffer sker ved diffusion til og fra de små blodkar, der slutter sammen alveolerne og kan lade sig gøre, fordi lungerne har en så stor indre overflade ( ca. 100 kvadratmeter hos mennesker ).
Hilton Hotels & Resorts

Hilton Hotels & Resorts (tidligere Hilton Hotels) er et globalt brand indenfor hoteller og feriesteder og et datterselskab til virksomheden Hilton Worldwide.

30. december 2019 er der 584 Hilton Hotels & Resorts ejendomme med 216.379 værelser i 94 lande.

Det første Hilton-hotel blev åbnet i 1919 af Conrad Hilton i Cisco, Texas.

Eksterne henvisninger

Kilder 

Hoteller i USA
Hotelkæder
Etableret i 1919
Guinness Rekordbog

Guinness Rekordbog er en bog med korte beskrivelser af rekorder inden for sport, fysik, mennesker, planter og dyr.

Den er selv rekordindehaver: den er med mere end 100 millioner eksemplarer i mere end 100 lande på 24 sprog den mest solgte copyright-bog i verden.

Fra at være en rekordbog for individer, der har lavet store rekorder, er den blevet til en millionindtjening på mediestunt for store firmaer og totalitære regimer.

Se også 
 Guinness World of Records Museum
 Lars Nielsen (cyklist)

Referencer

Eksterne henvisninger 
 Guinness World Records (Officiel website)

Bøger
Tesem

Tesem ( = tsm), også kaldet urmynden, er en hunderace, der ikke længere eksisterer.
Mange regner den for at være stamfar til mynderne, men dette lader sig vanskeligt dokumentere. Urmynden er afbildet utallige gange af de gamle ægyptere, og den fremstår gerne som en myndelignende hund med ekstreme proportioner, lange ståører og en meget karakteristisk krøllet hale. Et anatomisk ydre som unægtelig peger mod en myndelignende hund.

Uddøde hunderacer
Egypten i antikken
Skam Herred

Skam Herred var et herred i Odense Amt. Herredet hørte indtil 1662 til Odensegård Len, og derefter Odensegård Amt indtil det ved reformen af 1793 blev en del af Odense Amt.

I herredet ligger følgende sogne:
 Bederslev Sogn
 Grindløse Sogn
 Klinte Sogn
 Krogsbølle Sogn
 Nørre Højrup Sogn
 Nørre Nærå Sogn 
 Skamby Sogn
 Uggerslev Sogn

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Odense Amt
Eteokretisk (sprog)

Eteokretisk er et ikke-græsk sprog, der optræder i indskrifter fra Kreta i klassisk tid.

De antikke forfattere omtaler et folk ved navn Eteokrētes, dvs. "de ægte kretere". Ifølge Strabon skal det være øens autoktone (oprindelige) befolkning, og de skal på hans tid have levet både i syd og i vest (ved Kydonia = Chania).

Der er fundet en række indskrifter i et græsk alfabet, men på et ikke-græsk sprog fra byerne Dreros og Praisos. Indskrifterne er imidlertid ret korte, og det er svært at finde ud af, hvad de skal betyde. Det er derfor omstridt, hvordan man skal klassificere sproget i disse indskrifter. Det er ikke usandsynligt, at det er beslægtet med minoisk (Linear A), men da dét endnu ikke er blevet tydet, er det selvfølgelig usikkert; og det kan heller ikke udelukkes, at der har været flere, ubeslægtede sproggrupper på Kreta, før grækerne kom til øen. Nogle har villet sætte eteokretisk (og minoisk) sammen med det anatoliske sprog luvisk, andre med semitisk.

Uddøde europæiske sprog
Kviksand

Kviksand er en løs vandfyldt jord som let påvirkes af masse eller tryk. Kviksand kan dannes med sand, silt, ler eller andre kornede jorde som er vandmættede eller overmættet af vand, som flyder nedefra fra f.eks. et kildespring med nok tryk til at dele og holde kornene oppe i vandet. Det uforstyrrede sand er ofte fast eller ser fast ud, indtil det udsættes for chok eller et pludseligt tryk, som f.eks. at man træder ned i det, hvilket gør det flydende, da det mister sin friktion. Kviksand kaldes også flydesand.

Kviksand i sig selv er ikke så farligt som vist på spillefilm. Fordi kviksand har højere massefylde end vores krop, vil man flyde i det. Da kviksand som regel kun er omkring en meter dybt, er det forholdsvis usandsynligt at man synker under overfladen. De største farer ved at sidde fast i kviksand er nedkøling, sult, oversvømmelse eller tidevand.

Kviksand kan findes inde i landet (på flodbanker eller i marsk) eller nær kysten. Det kan også dannes ved jordskælv, når det øgede grundvandstryk presser vandet til jordoverfladen i en process kaldet likvefaktion, hvorved bygninger kan synke i jorden. 

Et sted som er særlig kendt for sit kviksand er Morecambe Bay i England, Storbritannien, og ved Søby Brunkulslejer i Midtjylland. Sidstnævnte som følge af den store strukturnedbrydning der er sket i forbindelse med udgravningen, samt et meget vandfyldt miljø og undergrund. Der er ligeledes konstateret forekomster af kviksand ved Vesterhavet i Thy og Stenhøj strand, nær Juelsminde.

Se også 

 HTL, Hydro Thermal Liquefaction

Henvisninger og kilder 

 7.10.2005, ing.dk: Flyd roligt i kviksand Citat: "...Daniel Bonn og hans kolleger fra universitetet i Amsterdam hentede deres kviksand ved en saltsø i Iran. De mener nemlig, at salt er en nødvendig ingrediens for at have rigtigt kviksand...Men hvis man bevæger sig, er der i hvert fald ikke fare for, at det ligefrem får en til at blive suget ned i sandet. Det er en myte..."
 aip.org: Drowning in Quick Sand Is impossible
 Howstuffworks.com – How quicksand works

Eksterne henvisninger 

Geologisk aflejring
Landskabsformer
Fluidmekanik
Sand
Nøddebo Præstegård (film fra 1974)

Nøddebo Præstegård er en dansk film fra 1974, skrevet og instrueret af Peer Guldbrandsen efter romanen Ved Nytaarstid i Nøddebo Præstegaard af Henrik Scharling og Elith Reumerts dramatisering. Der er tale om en genindspilning af filmen fra 1934. Den er optaget omkring Greve Præstegård tæt ved Greve Strand på Nordøstsjælland.

Medvirkende
Lars Høy
Jens Brenaa
Michael Lindvad
Poul Bundgaard
Birgitte Federspiel
Merete Voldstedlund
Lisbet Dahl
Arthur Jensen
Ulf Pilgaard
Paul Hagen
Kirsten Rolffes
Karl Stegger
Karen Lykkehus
Judy Gringer 
Lizzi Varencke
Ebba With
Susanne Jagd
Lise Thomsen

Eksterne henvisninger
 

Danske film fra 1974
Film instrueret af Peer Guldbrandsen
Greve Landsby
Julefilm fra Danmark
Dansksprogede film
ISM-bånd

ISM-Bånd (ISM står for Industrial, Scientific, and Medical Band; Industriel, videnskabelig og medicinsk bånd) er frekvensbånd til typegodkendt eller individuelt godkendt sendeudstyr og modtageudstyr til industrien, videnskaben og lægevidenskaben, som kan benyttes licensfrit.

Anvendelser 
 radiotags (Smart Tags) (13,5-MHz-båndet)
 radiofjernstyringer (27 MHz, 40,6-MHz-bånd)
 Babyphone (433-MHz-bånd)
 Trådløs termometer (433-MHz-bånd)
 Radiostyret omskifter, som f.eks. bilnøgle, radio-stikdåse, garageporte (433-MHz-bånd)
 Radiostyret fjernbetjening, f.eks. til emfang (433-MHz-bånd)
 Alarmsystemer (433-MHz-bånd)
 Trådløs hovedtelefon, -højttalere og fjernaflæsning af forbrugsmålere (868-MHz-bånd)
 Trådløst videokamera (2400-MHz-bånd)
 Trådløs tyverialarm (2400-MHz-bånd)
 WLAN, Wi-Fi (IEEE 802.11b / IEEE 802.11g) (2400-MHz-bånd)
 Bluetooth (2400-MHz-bånd)
 Mikrobølgeovn (2400-Mhz-bånd)
 ZigBee (2400-MHz-bånd)
 HIPERLAN (5200-MHz-bånd)

Frekvensbånd 
 9 kHz – 10 kHz (stort set ikke benyttet)
 6,765 MHz – 6,795 MHz
 13,553 MHz – 13,567 MHz
 26,957 MHz – 27,283 MHz
 40,66 MHz – 40,70 MHz
 433,05 MHz – 434,79 MHz (center 433,92 MHz) (stærkt benyttet)
 868,0 MHz – 870,0 MHz 
 3,1 til 10,6 GHz til Wireless USB – men kun ultrawideband UWB modulation må anvendes med lav effekt.
 2,400 GHz – 2,500 GHz (meget stærkt benyttet)
 5,725 GHz – 5,875 GHz
 24 GHz – 24,25 GHz
 61 GHz – 61,5 GHz
 122 GHz – 123 GHz
 244 GHz – 246 GHz

Se også 
 CB-bånd
 Radioamatør

Eksterne henvisninger 
 ITU page on definitions of ISM bands
 ITU page on Radio Regulations
 European Radiocommunications Office frequency information system 
 In the US, CFR Title 47 Part 18  describes the regulation of the ISM bands.

Radioteknik
Knud Hallest

Knud Eigill Hallest (født 12. maj 1909 i København, død 4. september 1991) var en dansk skuespiller.

Han blev uddannet på Det kongelige Teaters elevskole 1930-1932.

Derefter blev han knyttet til Aarhus Teater 1932-1934 og optrådte også senere på dette teater, nemlig i perioden 1945-1949.

Han fik roller på Dagmarteatret og Skolescenen 1934-1936, på Det Ny Teater 1936-1939 og på Odense Teater 1940-1945.

I 1949 kom han til Nygade Teatret og var senere engageret til både Nørrebros Teater og Frederiksberg Teater.

Fra 1945 virkede han også som sceneinstruktør.

Filmografi i udvalg 
 Min kone er husar – 1935
 Sommerglæder – 1940
 De røde heste – 1950
 Bag de røde porte – 1951
 Fløjtespilleren – 1953
 Arvingen – 1954
 Himlen er blå – 1954
 Ild og Jord – 1955
 Natlogi betalt – 1957
 Lån mig din kone – 1957
 Styrmand Karlsen – 1958
 Helle for Helene – 1959
 Pigen i søgelyset – 1959
 Det skete på Møllegården – 1960
 Eventyrrejsen – 1960
 Komtessen – 1961
 Reptilicus – 1961
 Eventyr på Mallorca – 1961
 Landsbylægen – 1961
 Rikki og mændene – 1962
 Der brænder en ild – 1962
 Drømmen om det hvide slot – 1962
 Frøken April – 1963
 Slottet – 1964
 Hold da helt ferie – 1965
 En ven i bolignøden – 1965
 Min søsters børn – 1966
 Min søsters børn på bryllupsrejse – 1967
 Lille mand, pas på! – 1968
 Min søsters børn vælter byen – 1968
 Ta' lidt solskin – 1969
 Den røde rubin – 1969
 Pigen og drømmeslottet – 1974

Eksterne henvisninger 
 
 

Personer fra København
Skuespillere fra Danmark
UNII-bånd

UNII (Unlicensed National Information Infrastructure) er frekvensbånd, som er anvendt af fx Wi-Fi5, Wi-Fi 6 og Wi-Fi 6E rlan-udstyr og af mange trådløse internetudbydere.

UNII er en USA FCC regulatorisk domæne for 5-7 GHz trådløst udstyr. Den europæiske HiperLAN standard opererer i UNII-båndet.

UNII-bånd udgøres af flere dele:

Wireless ISP anvender typisk 5,725-5,825 GHz.

Se også 
 ISM-bånd
 802.11

Referencer

Eksterne henvisninger 
 In the USA, CFR Title 47 Part 15 (revised in 2004) describes the regulation of the UNII bands.

Radioteknik
Voyager 2

Voyager 2 er en del af NASA's Voyager rumprogram og havde sammen med Voyager 1 det formål at studere de yderligt liggende planeter i vores solsystem.

Voyager 2 blev opsendt den 20. august 1977 fra Cape Canaveral i Florida, 16 dage før Voyager 1.  Voyager 2 nåede Jupiter, som var dens første mål på rejsen. Den 9. juli 1979 , ankom Voyager 1 faktisk til Jupiter 4 måneder før. Efter Jupiter fortsatte Voyager 2 til Saturn, Uranus og Neptun og det er det eneste rumfartøj der har besøgt de sidste to planeter.

Voyager 2 klarede derfor sin primære mission om at nå ud til det jovianske system i 1979. I 1981 nåede den ud til Saturns system. I 1986 nåede den ud til Uranus' system og i 1989, nåede den endelig Neptuns system. 

Voyager 2 fortsætter mod udkanten af solsystemet ,og man regner med at den kan blive ved med at sende data tilbage til Jorden indtil 2025 
December 2018 nåede Voyager 2 interstellart rum.

Voyager 2 har været afsted på sin mission i 44 år, 1 måned og 3 dage. 

Voyager 2 begav sig ud i interstellart rum d. 5. november 2018. Det vil sige at den har forladt Solens heliosfære og rejser igennem det interstellare rum.

Referencer

Henvisninger 

Rumsonder
Interstellare rumfartøjer
Radiobølgernes udbredelse
Hardy Rafn

Hardy Peter Vilhelm Rafn Jensen (født 17. september 1930 i Slagelse – død 23. januar 1997) var en dansk skuespiller.

Han blev uddannet på Det kongelige Teaters elevskole 1954-1956. Herefter turnerede han i provinsen og var 1957-58 ansat på Odense Teater. Fra 1960 og frem var har desuden ansat på en række københavnske teatre samt i perioder på Det Kongelige Teater. Hardy Rafn medvirkede i en række film og fik i sin mere end 40 år lange skuespillerkarriere også roller i både tv og radio.

På tv huskes han især fra serien Matador (1978-81), hvor han spillede den koleriske byrådssekretær Godtfred Lund, som hjælper Mads Skjern i en bestikkelsessag og siden begår underslæb ved at tømme Korsbæks kommunekasse. Han medvirkede på tv også i serien Een stor familie (1982-83).

Derudover havde Rafn rollen som den temperamentsfulde matematiklærer Aben i filmen Det forsømte forår (1993), hvorfra en særlig tragikomisk scene siden har fået øget kultstatus på internettet. I scenen ses Hardy Rafn som Aben, der i et raserianfald river en stikkontakt ud af væggen i vrede over en elevs forkerte løsning af en matematikopgave.

Udvalgt filmografi

Film

Tv-serier

Referencer

Eksterne henvisninger 
 
 

Skuespillere fra Danmark
Personer fra Slagelse
Du er hvad du spiser

Du er hvad du spiser er en dansk tv-serie på TV3, som omhandler overvægtige danskeres forsøg på at slanke sig.

I hver udsendelse forsøger kostvejleder Lene Hansson at sammensætte en kostplan beregnet på én eller flere personer fra samme husstand, der gerne skulle medvirke til et vægttab.

Man følger de medvirkende i en otte ugers periode. Serien havde premiere i 2004.

TV3-programmer
Realityshows fra Danmark
Danske tv-serier fra 2000'erne
Kunstkonkurrencer ved OL

Kunstkonkurrencer blev afholdt ved de olympiske lege fra 1912 til 1948. Ideen til kunstkonkurrencen kom fra grundlæggeren af den moderne olympiske bevægelse, Pierre de Coubertin. Der blev uddelt medaljer til sportsrelaterede kunstværker indenfor fem områder: arkitektur, litteratur, musik, maleri og skulptur.

Kunstkonkurrencen blev opgivet i 1954, fordi man erkendte at samtidens kunstnere var professionelle og således ikke levede op til OL's amatør-idealer. Siden 1956 har OL i stedet haft et kulturprogram.

Danske medaljer i kunst

Arkitektur 
I 1928 vandt Ejnar Mindedal Rasmussen sølv for tegningerne til svømmehallen ved Gymnastikhøjskolen i Ollerup – en bygning som stadig står. I 1932 vandt Jens Houmøller Klemmensen ligeledes sølv for tegningerne til en folke- og idrætspark.

Musik 
I 1928 fik Rudolph Simonsen bronze for Symfoni nr. 2, Hellas. I 1948 vandt Erling Brene ligeledes bronze for kor- og orkesterværket Vigueur.

Skulptur 
I 1924 vandt billedhuggeren Jean Gauguin bronze for statuen Bokser/Nævefægter.

Litteratur 
I 1928 vandt Johannes Weltzer bronze med digtet Symhonia Heroica. Josef Petersen blev den største danske medaljesluger med sølv i 1924 for Euryale, sølv i 1932 for Argonauterne og sølv i 1948 for Den Olympiske Mester. 

Konkurrencer ved OL
Olympiske lege
Abu Bakr

Abū Bakr, ʿAbd Allāh b. Quhāfa ʿUthmān b. ʿĀmir b. ʿAmr. b. Kaʿb b. Saʿd b. Taym b. Murra (d. 22 Jumādā II 13/23. august 634) var en velkendt fælle af profeten Muhammed, samt profetens svigerfader og historisk efterfølger kalif (khalīfa). Indenfor sunnisme betegnes han generelt som den første af de fire retledte kaliffer (khulafāʾ al-rāshidūn).

Liv og gerning
Abu Bakr var født i Mekka, en quraishi af Banu Taim-klanen. Ifølge tidlige muslimske historikere var han en handelsmand og højt anerkendt som dommer, som tolker af drømme og som en, som var lærd i Mekkas traditioner. Han var en af de sidste personer, man ville have forventet skulle konvertere til troen prædiket af hans stammefrænde Muhammed. Alligevel var han en af de første, som konverterede til Islam og central i konverteringen til mange af quraisher og indbyggere i Mekka. 

Oprindelig blev han kaldt Abd-ul-Ka'ba ("tjener af Guds hus"), men da han konverterede, tog han navnet Abd-Allah ("tjener af Gud"). Men han bliver almindeligvis kaldt Abu Bakr (fra det arabiske ord bakr betyder en ung kamel) på grund af sin interesse i at opfostre kameler. Sunni-muslimer anerkender ham også som Al-Siddiq ("den sandfærdige" eller "oprigtige"). Hans fulde navn var Abd-Allah ibn Abi Quhaafah.

Abu Bakr, en gang en velstående mand, gjorde sig selv fattig ved at frigive otte muslimske slaver for at redde dem fra deres polyteistiske mestre: Bilal, Abu Fakih, Ammar, Abu Fuhayra, Lubaynah, Al-Nahdiah, Umm Ubays og Zinnira.

Han var en af Muhammeds konstante kompagnoner. Da Muhammed flygtede fra Mekka i hijra i 622, var Abu Bakr den eneste, som fulgte ham. Abu Bakr blev også knyttet til Muhammed gennem ægteskab, da Abu Bakrs datter Aisha blev bortgiftet til Muhammed kort tid efter flytningen til Medina.

Eksterne henvisninger 

Sunni-islam
Personer fra Saudi-Arabien
Kaliffer
Muslimer
Personer fra Mekka
Abdul Nacer Benbrika

Abdul Nacer Benbrika (også omtalt som Abu Bakr) er en algiersk-australsk muslimsk prædikant og politisk aktivist. 
I Melbourne, Australien blev han i november 2005 sigtet for at være medlem af en terrororganisation, da det australske politik under en aktion i Sydney og Melbourne arresterede 17 påståede medlemmer af en radikal islamistisk terrorcelle.

Han er gift med en libanesisk-født australsk kvinde, med hvem har har 6 børn.

Eksterne link 
 Jamie Duncan: Benbrika's rise to prominence, News.com.au. Engelsksproget baggrundsartikel.

Personer fra Algeriet
Personer fra Australien
Terrorister
Sinus (biologi)

Sinus i biologien er en betegnelsen for en række hulrum i hovedet. Disse er enten "tomme" (bihulerne) eller fungerer som vener.

Venøse sinus 
På dansk bruges ofte latinske betegnelser for venerne/venøse hulrum ("venøse sinusoider") i og omkring hjernen: 
 Sinus durae matris er et hulrum i dura mater – en af hjernehinderne – der indeholder veneblod.
 Sinus sagittalis superior er den største hjernevene, og den følger midtlinie mellem de to hjernehemisfærer.
 Sinus sagittalis inferior
 Sinus rectus
 Sinus occipitalis
 Sinus transversus
 Sinus sigmoideus
 Sinus cavernosus er et venerum foran hjernestammen. I denne vene løber den indre halspulsåre (A. carotis interna) samt en række hjernenerver: Først, anden, tredje, fjerde og sjette.

Bihule 
Der er fire par bihuler (sinus):
 Sibenscelle, (Sinus ethmoidalis)
 Kæbehule, (Sinus maxillaris)
 Kilebenshule, (kilebenscelle, Sinus sphenoidalis)
 Pandehule, (Sinus frontalis)

Kilder 
 Torben Moos og Morten Møller, Basal Neuroanatomi, 2002, FADL

Anatomi
Radiostyret model

En radiostyret model (kendte forkortelser R/C-model, RC-model for radio controlled model) er en model, som bliver styret ved hjælp af radiostyring. Alle typer af fartøjer man kan forestille sig kan udstyres med radiostyring; f.eks. modelbiler, modelbåde og modelfly. Selv modelhelikoptere og ornitoptere kan fjernstyres, selvom de er svære at styre.

Se også
Servo
Digital servo

Eksterne henvisninger
Radio Controlled Sailing Forum
Radio-Control-Model.com 
Gyrosaucer

Elektronisk legetøj
Skalamodeller